Lluís Antoni d'Espanya

context: Precisament per la seva inexistent vocació religiosa des de la infantesa, el 1754 demana poder renunciar a tots els seus càrrecs eclesiàstics, cosa que finalment aconsegueix. No obstant això, i malgrat els desitjos que tenia de casar-se va tenir moltes dificultats per fer-ho, sobretot a causa de la negativa del seu germà Carles III d'Espanya, que veia perillar la successió del seu fill, que no havia nascut a Espanya sinó a Nàpols, contravenint la llei de successió de Felip V, i per tant veia al seu germà com un possible usurpador. Per aquesta raó, Lluís només va obtenir permís per casar-se un cop el rei va haver promulgat una pragmàtica matrimonial el 1776. Va casar-se així amb María Teresa de Vallabriga, esdevenint un matrimoni morganàtic que l'excloïa a ell i als seus fills de la successió per la pragmàtica de Carles III.
qas: answers: text: 1754
question: Quan va demanar Lluís poder renunciar a tots els seus càrrecs eclesiàstics?

answers: text: Carles III d'Espanya
question: Qui era el germà de Lluís?

answers: text: Nàpols
question: On havia nascut el fill de Carles III d'Espanya?

answers: text: María Teresa de Vallabriga
question: Amb qui es va casar LLuís?

context: No obstant els seus càrrecs i la carrera religiosa en si, a mesura que el cardenal-infant creix no se li despertà una vocació religiosa, de fet, gairebé no va residir en les diòcesis a càrrec seu. En la seva joventut els seus interessos eren llunyans a l'Església: dansa, música, caça, mecànica, esgrima, jocs de taula... entre totes les seves aficions destacava l'atracció per les dones, quelcom que era inconcebible per algú de l'estament eclesiàstic.[11] A partir de 1746, any de la mort de Felip V, Lluís va passar a viure amb la seva mare Isabel Farnese a la Granja de San Ildefonso —la qual tot i la mort de Felip V intentava intervenir en la política reial— on va dedicar gran part del seu temps a dues de les seves passions: les belles arts i la caça, i altres activitats lligades a la seva edat però impròpies de les dignitats eclesiàstiques que ostentava.[9][12]
qas: answers: text: llunyans a l'Església
question: Com eren els interessos de Lluís en la seva joventut?

answers: text: les dones
question: Quina afició destaca entre totes les que tenia Lluís?

answers: text: 1746
question: Quan va morir Felip V?

answers: text: a la Granja de San Ildefonso
question: On va viure Lluís amb la seva mare a partir de 1746?

answers: text: Isabel Farnese
question: Qui intentava intervenir en la política reial tot i la mort de Felip V?

context: Tres mesos després, el mateix any, el 3 de desembre se l'imposà l'hàbit de l'orde de Santiago al monestir de San Lorenzo d'El Escorial, atorgant-li el dret a ostentar la creu de l'orde i se li van concedir les comanadories de diverses ordes: Clavería, Segura de la Sierra, Bejís i Castell de Castells de la de Calatrava; Azuaga i La Granja, de la de Santiago; i Cabeza del Buey, de la d'Alcántara. A banda d'això, l'infant Lluís també ostentava els collars de l'orde del Toisó d'Or i de la francesa orde de l'Esperit Sant.[8] A més, pocs dies després, el 9 de desembre va ser creat cardenal, del mateix any del títol de diaca de Santa Maria della Scala, sent-li imposat el capell cardenalici el 17 de març de 1738 al palau del Pardo.[9] El 19 de novembre de 1741, ordenat de prima tonsura, que no com a sacerdot, se li va atorgar l'administració temporal de l'arxidiòcesi de Sevilla, la segona més important després de Toledo, que havia quedat vacant, amb retenció de la mitra toledana,[1] quelcom que va suscitar antigues rivalitats entre ambdós arquebisbats.[10] En obtenir aquesta nova diòcesi, també se'l va nomenar administrador en matèria espiritual.[9] De fet, sumat als títols que ja ostentava, la renda anual del cardenal-infant ascendia a 160.635.454 maravedís, que segons cita López Marinas equivaldrien a uns 160 milions d'euros de 2009.[3] Tanmateix, cal esmentar que l'Església mai va arribar a publicar aquests nomenaments pel poc prestigi que desprenia nomenar a un nen en aquests càrrecs.[1]
qas: answers: text: al monestir de San Lorenzo d'El Escorial
question: On se l'imposà a l'infant Lluís l'hàbit de l'ordre de Santiago?

answers: text: l'administració temporal de l'arxidiòcesi de Sevilla
question: Què se li va donar a Lluís el 19 de novembre de 1741?

answers: text: 160.635.454 maravedís
question: A quant ascendia la renda anual del cardenal-infant?

answers: text: a uns 160 milions d'euros de 2009
question: A quants euros equivaldria la renda anual del cardenal-infant segons López Marinas?

answers: text: pel poc prestigi que desprenia nomenar a un nen en aquests càrrecs
question: Per què no va arribar mai l'Església a publicar els nomenaments de Lluís?

context: El papa mostrà reticències al nomenament de l'infant en els termes que especificava Felip V, perquè allò podia suposar un escàndol, perquè des del Concili de Trento, aquestes qüestions s'havien endurit. No obstant això, per la banda espanyola, es va presentar l'exemple del cardenal-infant Ferran d'Àustria, fill de Felip III, nomenat cardenal i arquebisbe de Toledo després del Concili de Trento, però el papa argumentà que l'infant Ferran va ser fet cardenal a deu anys i arquebisbe de Toledo als dotze, per tant, molt diferent del que es pretenia fer amb Lluís Antoni.[7] Cansat, Felip V va enviar directament una carta de presentació el 19 de juliol de 1734,[7] tot i així sembla que el papa va seguir mantenint la seva postura. Finalment, el setembre de 1735, Felip V va oferir al papa la reobertura de la nunciatura a Espanya, tancada des de la Guerra de Successió i una mediació amb el Regne de les Dues Sicílies, en un moment en què els interessos espanyols estan posats en Itàlia, i, a més, amb el fill de Felip, Carles, en el tron de les Dues Sicílies.[1] Climent XII va accedir i el 19 de setembre de 1735, amb només vuit anys, Lluís va ser nomenat administrador temporal a perpetuïtat dels béns de la diòcesi de Toledo, la més gran i rica del país; l'infant no va ser nomenat arquebisbe, car, a més de no d'estar ordenat sacerdot, des del Concili de Trento es prohibia expressament l'ordenació sacerdotal de nens i, per tant, tan sols va ser-ne nomenat administrador, quelcom usual per agraciar monarquies i l'alta noblesa.[5]
qas: answers: text: Felip III
question: De qui era fill Ferran d'Àustria?

answers: text: cardenal i arquebisbe de Toledo
question: Què va ser nomenat Ferran d'Àustria després del Concili de Trento?

answers: text: dotze
question: Quans anys tenia l'infant Ferran quan va ser fet arquebisbe de Toledo?

answers: text: una carta de presentació
question: Què va enviar Felip V al papa el 19 de juliol de 1734?

answers: text: la diòcesi de Toledo
question: Quina era la diòcesi més gran i rica del país?

context: Va néixer el 25 de juliol de 1727, poc abans de les set del matí. Era el quart i darrer fill mascle nascut del matrimoni del rei Felip V d'Espanya i de la seva segona esposa, Isabel Farnese. Segons la Gaceta de Madrid del 29 de juliol, l'infant va néixer robust, formós i gaudint d'una bona constitució corporal, en un part sense conseqüències negatives per a la reina; ràpidament va ser batejat amb el nom de Lluís Antoni Jaume de Borbó i Farnese, en presència del nunci apostòlic, ambaixadors i altres personalitats de la reialesa i la noblesa.[3] Era nét per via paterna del Gran Delfí, Lluís de França i de la seva esposa Maria Anna de Baviera; per via materna ho era del duc de Parma Odoard II i de la seva esposa, la duquessa Dorotea Sofia del Palatinat-Neuburg.
qas: answers: text: poc abans de les set del matí
question: A quin hora va néixer Lluís?

answers: text: Isabel Farnese
question: Qui va ser la segona esposa de Felip V d'Espanya?

answers: text: va néixer robust, formós i gaudint d'una bona constitució corporal
question: Com va néixer Lluís segons la Gaceta de Madrid?

answers: text: del duc de Parma Odoard II i de la seva esposa, la duquessa Dorotea Sofia del Palatinat-Neuburg
question: De qui era net Lluís per via materna?

answers: text: del nunci apostòlic, ambaixadors i altres personalitats de la reialesa i la noblesa
question: En presencia de qui va ser batejat Lluís?

context: Lluís Antoni de Borbó va morir el 7 d'agost de 1785 a la localitat on residia, Arenas de San Pedro, als 58 anys. En el seu testament va dictar que desitjava ser enterrat a la capella del seu palau de Boadilla del Monte. No obstant això, les seves darreres voluntats no van ser tingudes en compte i l'infant va ser enterrat a l'església de San Pedro de Alcántara a la mateixa localitat d'Arenas.[21][30]  Carles III ordenà i disposà que el seu enterrament es fes amb tots els honors que corresponien a un infant d'Espanya i es féu inventari dels seus béns, alguns dels quals es van incorporar a les col·leccions reials.[31][32] Tanmateix, posteriorment fou enterrat definitivament al Pavelló d'Infants del monestir de San Lorenzo de El Escorial, l'1 de juny de 1801, durant el regnat del seu nebot el rei Carles IV.[21][30]
qas: answers: text: 7 d'agost de 1785
question: Quan va morir Lluís Antoni de Borbó?

answers: text: Arenas de San Pedro
question: En quina localitat residia Lluís Antoni de Borbó quan va morir?

answers: text: 58
question: Quants anys tenia Lluís Antoni quan va morir?

answers: text: a la capella del seu palau de Boadilla del Monte
question: On desitjava ser enterrat Lluís Antoni?

answers: text: el rei Carles IV
question: Qui era nebot de Lluís Antoni?